CELEX: 62013CN0646
Language: et
Date: 2013-12-05 00:00:00
Title: Kohtuasi C-646/13: Eelotsusetaotlus, mille on esitanud Curtea de Apel Galați (Rumeenia) 5. detsembril 2013 — Casa Județeană de Pensii Brăila versus E.S.

8.2.2014   
            
            
               ET
            
            
               Euroopa Liidu Teataja
            
            
               C 39/14
            
         Eelotsusetaotlus, mille on esitanud Curtea de Apel Galați (Rumeenia) 5. detsembril 2013 — Casa Județeană de Pensii Brăila versus E.S.
   (Kohtuasi C-646/13)
   2014/C 39/22
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Galați
   
      Põhikohtuasja pooled
   
   
      Kaebuse esitaja: Casa Județeană de Pensii Brăila
   
      Vastustaja: E.S.
   
      Eelotsuse küsimused
   
   
               1.
            
            
               Kas määruse (EMÜ) nr 883/2004 (1) artikli 8 lõiget 1 tuleb tõlgendada nii, et see välistab niisuguse kahepoolse sotsiaalkindlustusalase konventsiooni kohaldamise, mis sõlmiti enne määruse kohaldatavaks muutumist ja mida ei ole nimetatud määruse II lisas, kui kahepoolse konventsiooni alusel kohaldatav skeem on kindlustatule soodsam, kui oleks määruse alusel kohaldatav kord?
            
         
               2.
            
            
               [Kas] määruse (EMÜ) nr 883/2004 artikli 8 lõike 1 kohaselt tuleb seda hinnates, kas kahepoolne konventsioon on soodsam, asuda seisukohale, et peab piirduma kahepoolse lepingu õigusliku tõlgendusega, või hõlmab see hindamine ka selle lepingu konkreetset kohaldamisviisi (mis puudutab selle pensioni suurust, mida iga liikmesriik võib maksta ja mille maksmise määrab ära lepingu kohaldamine või selle kohaldamata jätmine määruse kohaselt)?
            
         
               3.
            
            
               Kas juhul, kui vastus esimesele küsimusele on eitav (selles mõttes, et kahepoolse sotsiaalkindlustusalase konventsiooni kohaldamine ei ole välistatud), võib soodsamaks määruse (EMÜ) nr 883/2004 artikli 8 lõike 1 tähenduses pidada õiguslikku skeemi, mille kohaselt tunnustab sotsiaalkindlustusalase konventsiooni allkirjastanud riik lühemat maksete tasumise perioodi kui see, mis tegelikult täitus, ning maksab suuremat pensionit kui see, mida isik saaks, kui allkirjastanud riik tunnustaks kogu maksete tasumise perioodi?
            
         
      (1)  Euroopa Parlamendi ja nõukogu 29. aprilli 2004. aasta määrus (EÜ) nr 883/2004 sotsiaalkindlustussüsteemide kooskõlastamise kohta (ELT L 166, lk 1; ELT eriväljaanne 05/05, lk 72.